	[image: image1.jpg]



	Parlamentul României   

Camera Deputaţilor  
	[image: image2.jpg]ROMANIA

1918-2018 | SARBATORIM IMPREUNA





	COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 24 octombrie 2018
Nr.4c-11/271
	
	COMISIA PENTRU  ADMINISTRAŢIE PUBLICĂ ŞI AMENAJAREA TERITORIULUI

Bucureşti, 24 octombrie 2018
Nr. 4c-7/393



RAPORT  COMUN SUPLIMENTAR
asupra proiectului de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional
 (PLx.146/2018)

1. În baza prevederilor art. 95 din Regulamentul Camerei Deputaţilor, republicat, prin adresa nr. PLx 146 din 26 martie 2018, Comisia pentru administraţie publică şi amenajarea teritoriului și Comisia pentru învățământ, știință, tineret și sport au primit spre dezbatere, în fond, proiectul de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional.

În şedinţa Plenului Camerei Deputaţilor din ziua de miercuri, 12 septembrie 2018, în temeiul art. 70  din Regulamentul Camerei Deputaţilor, republicat, s-a hotărât retrimiterea proiectului de Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional  (PLx. 146/2018), Comisiilor sesizate în fond, în vederea reexaminării şi depunerii unui nou raport.

Proiectul de lege are ca obiect de reglementare modificarea şi completarea Legii nr.509/2006, în sensul modificării sursei de finanţare, precum şi al stabilirii unor reguli privind acordarea de miere de albine ca supliment nutritiv pentru preşcolari şi elevii din învăţământul primar de stat, privat şi confesional. Achiziționarea mierii poliflore, transportul și distribuția acesteia la unitățile de învățământ pot fi contractate și de către consiliile județene, respectiv de către consiliile locale ale unităților administrativ-teritoriale și ale sectoarelor municipiului București, cu asistența direcțiilor pentru agricultură județene, respectiv a municipiului București.
2. Camera Deputaţilor este Cameră decizională, potrivit prevederilor art. 75 alin. (1) din Constituţia României, republicată şi ale art.92 alin.(8) din Regulamentul Camerei Deputaţilor, republicat. 

Senatul a adoptat proiectul de Lege, în calitate de primă Cameră sesizată, în şedinţa din data de 20 martie 2018.


3. În raport de obiectul şi conţinutul său, proiectului de Lege face parte din categoria legilor ordinare.

Pentru acest proiect de lege s-a întocmit un raport comun, în data de 8 mai 2018, înregistrat cu nr. 4c-6/122 din 27 martie 2018, respectiv nr. 4c-9/111 din 26 martie 2018, prin care s-a propus, cu majoritate de voturi (5 voturi împotrivă), adoptarea acestuia cu amendamente admise. 
4. În conformitate cu prevederile art. 61 şi 63 din Regulamentul Camerei Deputaţilor, republicat, Comisiile au dezbătut proiectul de lege în şedinţe separate.

Comisia pentru administrație publică și amenajarea teritoriului în ședința din data de 03 octombrie 2018.
La lucrările Comisiei au fost prezenţi 21 deputaţi, din totalul de 23 de membri ai Comisiei.

La dezbaterile care au avut loc au participat, în conformitate cu prevederile art. 55 din Regulamentul Camerei Deputaţilor, republicat, în calitate de invitaţi: domnul Claudiu Sorin Roșu Mareș - secretar de stat, domnul Ion Roşu - director general adjunct şi domnul Voicu Tănase - consilier în cadrul Ministerului Agriculturii şi Dezvoltării Rurale.

În urma dezbaterilor şi a opiniilor exprimate, membrii Comisiei au hotărât, cu unanimitate de voturi, adoptarea proiectului de Lege pentru modificarea şi completarea Legii nr.509/2006 privind acordarea de miere de albine ca supliment nutritiv pentru preşcolari şi elevii din clasele I-IV din învăţământul de stat şi confesional, cu amendamente admise prezentate în Anexa ce face parte integrantă din raportul preliminar suplimentar.
Comisia pentru învăţământ, ştiinţă, tineret şi sport a dezbătut proiectul de lege în şedinţa din data de 23 octombrie 2018.

La lucrările Comisiei pentru învăţământ, ştiinţă, tineret şi sport au fost prezenţi 19 deputaţi, din totalul de 25 membri.
La dezbaterile care au avut loc, au participat în calitate de invitați, în conformitate cu prevederile art. 55 din Regulamentul Camerei Deputaţilor, republicat: domnul Petru Andea - secretar de stat în cadrul Ministerului Educației Naționale, domnul Voicu Tănase - consilier în cadrul Ministerului Agriculturii și Dezvoltării Rurale.

În urma dezbaterilor şi a opiniilor exprimate, membrii Comisiei au hotărât, cu 10 voturi pentru, 7 voturi împotrivă și 2 abțineri, adoptarea proiectului de Lege cu amendamente admise și respinse prezentate în Anexa ce face parte integrantă din raportul preliminar suplimentar.

5. În urma dezbaterilor, membrii celor două Comisii sesizate în fond au hotărât adoptarea proiectului de Lege cu amendamente admise și respinse prezentate în Anexa ce face parte integrantă din prezentul raport comun suplimentar. 

Anexa
I. AMENDAMENTE ADMISE

	Nr.

crt.
	Text

Lege nr.509/2006
	Text 
adoptat de Senat
	Text propus de Comisii
(autor amendament)
	Motivare

	1.
	---
	Titlul Legii: Lege pentru modificarea și completarea Legii nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional
	Text nemodificat 
	

	2.
	---
	Art. I. - Legea nr.509/2006 privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional, publicată în Monitorul Oficial al României, Partea I, nr. 18 din 11 ianuarie 2007, cu modificările ulterioare se modifică și se completează după cum urmează:
	Text nemodificat
	

	3.
	Titlul Legii: Lege privind acordarea de miere de albine ca supliment nutritiv pentru preșcolari și elevii din clasele I-IV din învățământul de stat și confesional
	1. Titlul legii se modifică și va avea următorul cuprins:

”Lege privind acordarea de miere de albine ca supliment nutritiv pentru preșcolari și elevii din învățământul primar de stat, privat și confesional.”
	1. Text nemodificat
	

	4.
	Art.1. - (1) Se acordă gratuit pentru copiii preșcolari din grădinițele de stat și confesionale cu program normal de 4 ore, precum și pentru elevii din clasele I-IV din învățământul de stat și confesional miere de albine în limita unei cantități de 60g/copil/săptămână.
	2.    La articolul 1, alineatul (1) se modifică și va avea următorul cuprins:

 ”Art.1. - (1) Se acordă gratuit pentru preșcolari și elevii din învățământul primar de stat, privat și confesional, miere polifloră, în limita unei cantități de 350 de grame de miere lunar.”


	2. Text nemodificat

Art.1. - (1) Text nemodificat

	

	5.
	---
---

	---
---

	3. La articolul 1, după alineatul (1) se introduc două noi alineate, alineatele (11) și (12), cu următorul cuprins:

„(11) Autoritățile competente naționale pentru acordarea drepturilor prevăzute la alin.(1) sunt Ministerul Agriculturii și Dezvoltării Rurale, Ministerul Dezvoltării Regionale și Administrație Publică și Ministerul Educației Naționale.

(12) Autoritățile competente la nivel local pentru acordarea drepturilor prevăzute la alin.(1) sunt consiliile județene, care îşi asumă organizarea şi derularea procedurilor de achiziţie, în condițiile legii, a mierii de albine polifloră destinată preșcolarilor și elevilor din învățământul primar de stat, privat și confesional.”
Autor: Deputat PSD Alexandru Stănescu + Comisia pentru administrație publică

	Pentru a stabili care sunt autoritățile cu atribuții în aplicarea prevederilor legale.


	6.
	Art. 1 - (2) Drepturile prevăzute la alin. (1) se acordă începând cu 1 ianuarie 2009, din bugetele locale ale comunelor, oraşelor, municipiilor, sectoarelor municipiului Bucureşti, judeţelor şi municipiului Bucureşti, după caz, din sumele defalcate din unele venituri ale bugetului de stat, alocate cu această destinaţie. (OG 24/2008)
	3. La articolul 1, alineatul (2) se abrogă.


	4. Text nemodificat


	

	7.
	Art. 1 - (3) Cantitatea de 60 g miere de albine/copil/săptămână poate fi distribuită, în funcție de modul de ambalare, de două sau de trei ori pe săptămână.

	4. La articolul (1), alineatul (3) se modifică și va avea următorul cuprins:

”(3) Mierea polifloră destinată consumului pentru preșcolari și elevii din învățământul primar de stat, privat și confesional va fi ambalată în borcane de 250 ml, cu capac de culoare verde și va proveni exclusiv din stupinele autorizate în conformitate cu prevederile legale și achiziționată din lanțul scurt de aprovizionare. Autoritatea Națională Sanitară Veterinară și pentru Siguranța Alimentelor verifică periodic calitatea mierii acordate în acest program.”


	5. La articolul (1), alineatul (3) se modifică și va avea următorul cuprins:

”(3) Mierea polifloră destinată consumului pentru preșcolari și elevii din învățământul primar de stat, privat și confesional va fi ambalată în borcane de 250 ml, cu capac de culoare verde, marcat cu hologramă care atestă calitatea, și va proveni exclusiv din stupinele autorizate în conformitate cu prevederile legale în vigoare și achiziționată din lanțul scurt de aprovizionare. Autoritatea Națională Sanitară Veterinară și pentru Siguranța Alimentelor verifică periodic calitatea mierii acordate în acest program.”
Autori: Comisia pentru învățământ, Comisia pentru agricultură și Comisia pentru administrație publică


	Pentru a se stabili măsurile ce trebuie îndeplinite în vederea asigurării unei bune calități a produsului

	8.
	---
	5. La articolul 1, după alineatul (3) se introduce un nou alineat, (31), cu următorul cuprins:

”(31) Achiziționarea mierii poliflore, transportul și distribuția acesteia la unitățile de învățământ pot fi contractate și de către consiliile județene, respectiv de către consiliile locale ale unităților administrativ-teritoriale și ale sectoarelor municipiului București, cu asistența direcțiilor pentru agricultură județene, respectiv a municipiului București.”
	6. Text nemodificat
(31) Text nemodificat

	

	9.
	Art. 1 - (4) Normele de aplicare a prezentei legi se aprobă prin hotărâre a Guvernului.
	---
	7. La articolul 1, alineatul (4) se modifică și va avea următorul cuprins:

„(4) În termen de 60 de zile de la intrarea în vigoare a prezentei legi, Guvernul, la propunerea Ministerului Agriculturii şi Dezvoltării Rurale, Ministerului Dezvoltării Regionale și Administraţiei Publice, Ministerului Sănătății și Autorităţii Naţionale Sanitare Veterinare şi pentru Siguranţa Alimentelor, va adopta normele metodologice de aplicare.”

Autor: Deputat PSD Alexandru Stănescu+ Comisia pentru administrație publică


	Pentru a se stabili termenul și autoritățile care vot elabora normele de aplicare

	10.
	---
	---
	8. La articolul 1, după alineatul (4) se introduce un nou alineat, alin.(5), cu următorul cuprins:

„(5) Condițiile de calitate a mierii de albine polifloră destinată consumului pentru preșcolari și elevii din învățământul primar de stat, privat și confesional, modul de certificare a calității, atribuirea și aplicarea hologramei care atestă calitatea, modul de distribuire și entitățile implicate se stabilesc în Normele metodologice de aplicare a prezentei legi.”

Autor: Deputat PSD Alexandru Stănescu+ Comisia pentru administrație publică

	Pentru a stabili ce fel de reglementări vor fi cuprinse în normele de aplicare 

	  11.
	---
	6. După articolul 3 se introduce un nou articol, art.4, cu următorul cuprins:

”Art.4. - (1) Resursele financiare necesare implementării prezentei legi, se asigură de la bugetul de stat, prin bugetul Ministerului Agriculturii și Dezvoltării Rurale.
----

----

(2) Sumele alocate rămase necheltuite se raportează pentru anul următor celui pentru care s-a făcut repartizarea.”
	9. După articolul 3 se introduce un nou articol, art.4, cu următorul cuprins:

”Art.4. - (1) Text nemodificat
„(2) Resursele financiare necesare implementării prezentei legi se asigură prin transferuri de la bugetul de stat către bugetele locale ale judeţelor, respectiv bugetul local al municipiului Bucureşti, prin bugetul Ministerului Agriculturii şi Dezvoltării Rurale.
(3) Repartizarea sumelor prevăzute la alin. (2) se realizează cu încadrare în limita prevederilor bugetare aprobate cu această destinaţie Ministerului Agriculturii şi Dezvoltării Rurale, la capitolul 83.01 "Agricultură, silvicultură, piscicultura şi vânătoare", titlul 51 "Transferuri între unităţi ale administraţiei publice".

Autor: Deputat PSD Alexandru Stănescu+ Comisia pentru administrație publică
Alin. (2) devine alin. (4)

Text nemodificat


	Pentru a se stabili modul de finanțare și proveniența sumelor bugetare necesare implementării programului

	  12.
	---
	Art. II. - Prezenta lege intră în vigoare începând cu data de 1 ianuarie 2019.
	Art. II. -  Prezenta lege intră în vigoare începând cu data încetării suspendării prevăzute la art. 20 din Ordonanța de urgență a Guvernului nr. 90/2017 privind unele măsuri fiscal-bugetare, modificarea şi completarea unor acte normative şi prorogarea unor termene, publicată în Monitorul Oficial al României, nr. 973 din 7 decembrie 2017.

Autor: Comisia pentru învățământ și Comisia pentru administrație publică
	Corelare cu legea de bază, care este în acest moment suspendată. Pentru a se evita o eventuală situație în care nu se poate aplica legea de față în cazul în care se prelungește prorogarea aplicării legii de bază. 


II. AMENDAMENTE RESPINSE

	Nr.

crt.
	Text

Lege nr.509/2006
	Text 

adoptat de Senat
	Text propus de Comisii

(autor amendament)
	Motivare

	1.
	Art. 1 - (3) Cantitatea de 60 g miere de albine/copil/săptămână poate fi distribuită, în funcție de modul de ambalare, de două sau de trei ori pe săptămână.

	La articolul (1), alineatul (3) se modifică și va avea următorul cuprins:

”(3) Mierea polifloră destinată consumului pentru preșcolari și elevii din învățământul primar de stat, privat și confesional va fi ambalată în borcane de 250 ml, cu capac de culoare verde și va proveni exclusiv din stupinele autorizate în conformitate cu prevederile legale și achiziționată din lanțul scurt de aprovizionare. Autoritatea Națională Sanitară Veterinară și pentru Siguranța Alimentelor verifică periodic calitatea mierii acordate în acest program.”


	La articolul (1), alineatul (3) se modifică și va avea următorul cuprins:

”(3) Mierea polifloră destinată consumului pentru preșcolari și elevii din învățământul primar de stat, privat și confesional va fi ambalată în borcane de 250 ml, cu capac de culoare verde, marcat cu hologramă care atestă calitatea, și va proveni exclusiv din stupinele din România, autorizate în conformitate cu prevederile legale în vigoare și achiziționată din lanțul scurt de aprovizionare. Autoritatea Națională Sanitară Veterinară și pentru Siguranța Alimentelor verifică periodic calitatea mierii acordate în acest program.”

Autor: Domnul deputat PMP Robert Nicolae Turcescu 

	a) Motivare pentru adoptare 

Pentru a se susține producția de miere românească.
b) Motivare pentru respingere

pentru a respecta directivele europene referitoare la libera circulație a bunurilor, serviciilor și capitalului.


10

